CELEX: 32006R1784
Language: bg
Date: 2006-12-04 00:00:00
Title: Регламент (ЕО) № 1784/2006 на Комисията от 4 декември 2006 година за изменение на Регламент (ЕО) № 2037/2000 на Европейския парламент и на Съвета във връзка с употребата на производствени агенти

Важна правна забележка

|

32006R1784

Официален вестник n° L 337 , 05/12/2006 стр. 0003 - 0004 Официален вестник n° L 314 , 01/12/2007 стр. 0375 - 0376

		Регламент (ЕО) № 1784/2006 на Комисиятаот 4 декември 2006 годиназа изменение на Регламент (ЕО) № 2037/2000 на Европейския парламент и на Съвета във връзка с употребата на производствени агентиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) 2037/2000 на Европейския парламент и на Съвета от 29 юни 2000 г. относно вещества, които нарушават озоновия слой [1], и по-специално член 2, шестнадесето тире, трето изречение от него,като има предвид, че:(1) Озоноразрушаващото вещество въглероден тетрахлорид (CTC) е включено като контролирано вещество в група IV от приложение I към Регламент (EО) № 2037/2000 и поради това се прилагат ограничения за неговата употреба съгласно настоящия регламент.(2) Вземайки предвид новата информация и техническите достижения, докладвани от Групата по производствени агенти към Монреалския протокол относно веществата, които нарушават озоновия слой, в нейния доклад за напредъка от октомври 2004 г. [2], страните по Монреалския протокол приеха Решение XVII/7 [3] на тяхната седемнадесета среща през декември 2005 г. По-специално Решение XVII/7 добавя CTC към ревизираната таблица A за Решение X/14 като производствен агент за производството на радиоетикетиран цианокобаламин, който е лекарствено средство, използвано за диагностика на вероятните причини за дефицит на витамин B12.(3) Понастоящем употребата на CTC като производствен агент за производството на радиоетикетиран цианокобаламин е забранена в Общността в съответствие с Регламент (EО) № 2037/2000. За да бъде тази конкретна употреба разрешена в съответствие със споменатото по-горе решение, прието наскоро в рамките на Монреалския протокол, приложение VI към регламента следва да бъде изменено.(4) Мерките, предвидени в настоящия регламент, са в съответствие със становището на комитета, създаден по член 18, параграф 1 от Регламент (EО) № 2037/2000,ПРИЕ НАСТОЯЩИЯ РЕГЛАМЕНТ:Член 1Приложение VI към Регламент (EО) № 2037/2000 се заменя с приложението към настоящия регламент.Член 2Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 4 декември 2006 година.За КомисиятаStavros DimasЧлен на Комисията[1] ОВ L 244, 29.9.2000 г., стр. 1. Регламент, последно изменен с Регламент (ЕО) № 1366/2006 (ОВ L 264, 25.9.2006 г., стр. 12).[2] Доклад на Групата по производствени агенти, октомври 2004 г., стр. 17 (http://hq.unep.org/ozone/teap/Reports/PATF/PATF_Report2004.pdf).[3] Седемнадесета среща на страните по Монреалския протокол от 2005 г., Решение XVII/7: списък с употреби на контролирани вещества като производствени агенти (http://hq.unep.org/ozone/Meeting_Documents/mop/17mop/17mop-11.e.pdf).--------------------------------------------------ПРИЛОЖЕНИЕ""ПРИЛОЖЕНИЕ VIПроцеси, при които се използват контролирани вещества като производствени агенти, във връзка с член 2, шестнадесето тиреа) употреба на въглероден тетрахлорид за отстраняване на азотен трихлорид в производството на хлор и сода каустик,б) употреба на въглероден тетрахлорид за отделяне на хлор в отработени газове от производството на хлор,в) употреба на въглероден тетрахлорид в производството на хлориран каучук,г) употреба на въглероден тетрахлорид в производството на изобутил ацетофенон (ибупрофен-аналгетик),д) употреба на въглероден тетрахлорид в производството на полифенилен-терефталамид,е) употреба на въглероден тетрахлорид в производството на радиомаркиран цианокобаламин,ж) употреба на CFC-11 в производството на висококачествени синтетични полиолефин влакнести листове,з) употреба на CFC-12 във фотохимичните синтези на перфлуоро-полиетерполипероксидни прекурсори на Z-перфлуорополиетери и двуфункционални производни,и) употреба на CFC-113 в редуцирането на перфлуорополиетерполипероксидно междинно съединение за производство на перфлуорополиетер диестери,й) употреба на CFC-113 в подготовката на перфлуорополиетер диоли с висока функционалност,к) употреба на въглероден тетрахлорид в производството на Циклодим,л) употреба на HCFCs в процесите, описани в букви от а) до к), когато се използват за заместване на CFC или въглероден тетрахлорид.""--------------------------------------------------